CELEX: 62009TN0317
Language: fi
Date: 2009-08-14 00:00:00
Title: Asia T-317/09: Kanne 14.8.2009 — Concord Power Nordal v. komissio

7.11.2009   
            
            
               FI
            
            
               Euroopan unionin virallinen lehti
            
            
               C 267/66
            
         Kanne 14.8.2009 — Concord Power Nordal v. komissio
   (Asia T-317/09)
   2009/C 267/120
   Oikeudenkäyntikieli: saksa
   
      Asianosaiset
   
   
      Kantaja: Concord Power Nordal GmbH (Hampuri, Saksa) (edustajat: asianajajat C. von Hammerstein, C.-S. Schweer ja C. Wünschmann)
   
      Vastaaja: Euroopan yhteisöjen komissio
   
      Vaatimukset
   
   
               —
            
            
               vastaajan 12.6.2009 tekemä päätös Az. CAB D(2009) on kumottava siltä osin kuin se koskee kaasuputkihanketta Ostseepipeline-Anbindungsleitung (jäljempänä OPAL)
            
         
               —
            
            
               vastaaja on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja, joka on NORDAL-kaasuputkihankkeen kannattaja, riitauttaa komission Saksan energiansääntelyviranomaiselle Bundesnetzagenturille osoittaman kirjeen, joka on päivätty 12.6.2009 ja jossa komissio vaatii Bundesnetzagenturia muuttamaan tietyiltä osin OPAL:lle direktiivin 2003/55/EY (1) 22 artiklan nojalla myönnettyä vapautusta. Kantaja arvostelee sitä, ettei komissio ei ole perustavanlaatuisesti riitauttanut tietyille OPAL:n kuljetuskapasiteeteille Tšekkiin myönnettyä vapautusta sääntelystä.
   Kantaja esittää kanteensa tueksi viisi kanneperustetta.
   Kantaja väittää ensinnäkin, ettei OPAL täytä direktiivin 2003/55/EY 22 artiklan 1 kohdan vaatimuksia, koska se ei ole yhdysputki, sillä ei lisätä kilpailua eikä paranneta toimitusvarmuutta, se ei merkitse tavanomaisesta poikkeavaa investointiriskiä ja sillä loukataan toimintojen eriyttämistä koskevaa periaatetta. Se väittää tähän liittyen myös, että vapautus haittaa kilpailua sekä sisämarkkinoiden ja säännellyn verkoston tehokasta toimintaa.
   Kantaja väittää toiseksi, että lupaan liitetyt ehdot eivät ole omiaan estämään kilpailulle aiheutuvaa haittaa eikä niitä voida panna täytäntöön.
   Kantaja vetoaa lisäksi EY 82 artiklan rikkomiseen, sen perusoikeuksien (eli yrittäjänvapaus ja omistusoikeus) loukkaamiseen sekä yhteisön lojaliteettiperiaatteen loukkaamiseen.
   
      (1)  Maakaasun sisämarkkinoita koskevista yhteisistä säännöistä ja direktiivin 98/30/EY kumoamisesta 26.6.2003 annettu Euroopan parlamentin ja neuvoston direktiivi 2003/55/EY (EUVL L 175, s. 57).